Rensel ble i januar 2015 valgt til leder for Røyken KrF. I kommunevalget 2015 ble han valgt inn som 1.vara i kommunestyret. I perioden 2015-2019 har han fungert som nestleder i Røyken kommunes næringsutvalg og medlem av det kommunale oppvekstutvalget. I april 2016 ble han også valgt til nestleder i Buskerud KrF. På KrFs nominasjonsmøte i oktober 2016 ble Rensel enstemmig valgt som partiets førstekandidat ved Stortingsvalget 2017. Cathrin Janøy (34) fra Nedre Eiker stod som nummer to på samme liste, og Mats Harjo Skaar (26) fra Lier som nummer tre.I juni 2018 ble Jostein Rensel valgt som ny leder for Nye Asker KrF; det var da klart at Hurum, Røyken og Asker ville bli slått sammen til en ny kommune i 2020.